Egadski otoci

Egadski otoci (talijanski: Isole Egadi, sicilijanski: Ìsuli Ègadi, latinski: Aegates Insulae od grčkog: Αιγάται Νήσοι / Aegatae Nisoi što je značilo Kozji otoci) je mali talijanski arhipelag pored zapadne obale Sicilije. Geografija To je skupina od 3 veća i 2 manja otočića i brojnih hridi smještenih u Sredozemnom moru, ukupne površine 39 km². Egadski otoci leže udaljeni 7 km od obale Sicilije, između Trapanija i Marsale. Tri veća otoka su; Favignana (19,8 km²), Marettimo (11.82 km²) i Levanzo (5,82 km²). Dva manja otočića su Formica i Maraone. Čitav arhipelag je jedna administrativna jedinica - comune Favignana sa administrativnim centrom na najvećem otoku arhipelaga Favignani. Od svih otoka samo su Favignana, Marettimo i Levanzo naseljeni. Historija Kod arhipelaga se odigrala 10. marta 241. pne. pomorska Bitka kod Egadskih otoka, između flota Kartage i Rimske Republike koju je vodio konzul Gaj Lutacije Katul, za vrijeme Prvog punskog rata. To je bila odlučna bitka tog rata u kojoj Rim uništio flotu Kartage. Arheološka iskapanja po Egadima otkrila su puno paleolitskih naselja, koja su puno rijeđa na Siciliji, od svih lokacija najpoznatija je Genoveška pećina sa pećinskim slikarijama. Dio arhipelaga je 2010. proglašen parkom prirode Riserva naturale marina Isole Egadi. Izvori Vanjske veze Egadi Islands na portalu Encyclopædia Britannica (en)